Държавен вестник, бр. 69, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  69
запасите от нефт и нефтопродукти (ЗЗНН) 
от Държавна агенция „Държавен резерв и 
военновременни запаси“, наричана по-нататък 
„агенцията“, при осъществяване на контролни-
те є функции по създаването, съхраняването, 
обновяването, ползването и възстановяването 
на запаси за извънредни ситуации (ЗИС) от 
нефт и нефтопродукти и целеви запаси от 
нефтопродукти.
(2) На проверки по реда на тази наредба 
подлежат задължените лица и съхранителите 
с регистрирани складове по чл. 38 ЗЗНН.
(3) При необходимост от събиране на до-
пълнителни сведения и документи, свързани 
с контролната дейност, могат да се извършват 
насрещни проверки, включително на трети 
лица, извън посочените по ал. 2.
(4) Проверките относно наличността, дви-
жението и състоянието на запасите на задъл-
жените лица и/или агенцията, съхранявани 
в друга държава – членка на Европейския 
съюз, се осъществяват при условия и по ред, 
договорени между агенцията и компетентните 
органи на съответните държави.
Чл. 2. (1) По реда на тази наредба се из-
вършват планови и извънпланови проверки.
(2) Плановите проверки се извършват 
въз основа на годишен план за контролната 
дейност по ЗЗНН, утвърден от председателя 
на агенцията.
(3) Извънплановите проверки се извършват 
в предвидените в тази наредба случаи или по 
молби, жалби и сигнали за нарушения, пода-
дени от държавни органи, физически и юри-
дически лица. Извънпланови, включително 
внезапни, проверки могат да се извършват и 
по инициатива на председателя на агенцията. 
(4) Проверяваното лице се уведомява 
предварително за предстоящата проверка. 
При плановите и извънплановите проверки, 
които се извършват по документи в централ-
ното управление (ЦУ) на агенцията, и при 
внезапните проверки не се прави предвари-
телно уведомяване.
(5) Проверките се извършват по документи 
и/или намясто. Проверките по документи, 
осъществявани в териториалните дирекции 
„Държавен резерв“ (ТД „ДР“) и намясто 
се извършват в присъствието на законен 
представител на проверяваното лице или на 
официално упълномощено от него лице.
Чл. 3. (1) Проверките се извършват от 
служители, определени със заповед на пред-
седателя на агенцията по негова инициатива 
или по предложение на:
1. директорите на ТД „ДР“ за служителите 
от съответните дирекции съгласувано с глав-
ния директор на Главна дирекция „Държавни 
резерви, военновременни и задължителни 
запаси“ (ГД „ДРВВЗЗ“); 
2. главния директор на ГД „ДРВВЗЗ“ и/
или ръководителя на инспектората за служи-
телите от ЦУ на агенцията.
(2) В случаите, когато в проверката е 
необходимо участие на служители от други 
дирекции, предложението се съгласува със 
съответния директор.
(3) При необходимост се уведомяват и/
или се иска съдействие от други компетентни 
държавни и общински органи, включително 
за извършване на проверки и връчване на 
документи, свързани с тях.
Чл. 4. (1) Възлагането на проверка се 
извършва със заповед на председателя на 
агенцията или на директор на ТД „ДР“. 
Заповед от директор на ТД „ДР“ се издава, 
ако той е бил упълномощен с такова право 
от председателя на агенцията и в случай че 
служителите, на които се възлага проверката, 
са определени за изпълнение на контролни 
функции със заповед по чл. 55, ал. 4 ЗЗНН.
(2) Проверките на задължени лица и съх-
ранители от ТД „ДР“ се извършват съобраз-
но техния териториален обхват на контрол, 
определен със заповед на председателя на 
агенцията.
(3) Заповедта по ал. 1 съдържа най-малко 
следното: 
1. правно основание; 
2. състав на комисията, която ще извършва 
проверката, състояща се от председател и 
най-малко двама членове; 
3. дата или период за извършване на про-
верката;
4. идентификационни данни на проверя-
ваното лице;
5. място на извършване на проверката;
6. предмет на проверката;
7. член на комисията, упълномощен да 
изготви констативен протокол (КП);
8. член на комисията, упълномощен да със-
тави акт за установяване на административно 
нарушение (АУАН), в случай на установяване 
на административно нарушение във връзка 
с предмета на проверката;
9. текст, упълномощаващ проверяващите 
служители да съставят АУАН и в случай на 
установени други нарушения по ЗЗНН, извън 
тези, включени в заповедта за проверката; в 
текста се посочва член на комисията, различен 
от този по т. 8, който ще бъде актосъставител;
10. изрично указание към комисията при 
необходимост да предприеме мерки по обез-
печаване на доказателства.
(4) При подготовката на всяка проверка се 
прави анализ и се ползват извадки от при-
ложимите закони, подзаконови нормативни 
актове, вътрешни устройствени актове, ин-
струкции, регистри, справки и друга налична 
информация.